als_Latn dik_Latn sag_Latn
Profesori i mirenjohur Artan Fuga, drejtues i Departamentit te Gazetarise ne Universitetin e Tiranes ka komentuar arrestimin e Guvernatorit Ardian Fullani por edhe menyren se si kjo ngjarje u percoll nga media dhe nga opinioni publik, si dhe nga rrjetet sociale.
Fuga ben thirrje per respektimin e te drejtave themelore te njeriut dhe mbi te gjitha kerkon qe te lihet drejtesia te beje punen e saj. Me poshte, komenti i profesor Fuges transmetuar ne Facebook:
Po ndodh si në mitologjitë e lashta e qenka universale pavarësisht kohës dhe vendit.
Mbi “kufomën” po hidhet valle.
Fushata e linçimit mediatik nisi, prezumohet hajdut. Pa dalë akoma në gjyq. Lexoni edhe ndonjë avokat se çfarë thotë dhe do të më besoni.
S’më ha qederi për njeriun konkret, por për qytetarin në përgjithësi që duhet trajtuar me respekt e dinjitet edhe kur është në paraburgim.
E ka thënë Bedri Spahiu : Asnjë qytetar i lirë nuk është i sigurt nëse nuk respektohet të drejtat e një të arrestuari. Kësaj i qendroj unë jo pasioneve sepse fundi i fundit edhe unë dua që vjedhësit e asaj shume ta paguajnë të keqen që i kanë bërë shoqërisë. Një më një.
I veneruari, pasi sakrifikohej, mbi trupin e tij hidhej valle, ndizeshin zjarre, kërcehej ola-la – la – tra- la-la, të kam dashur po të ha…
Ata e kanë dashur duke e urryer për fuqinë e tij, pra në fakt e kanë urryer. Aq më shumë urrejtja është shenja e distancimit pas rënies, se përndryshe të tjerët në furinë e gostisë të hanë edhe ty.
Kush e kush të marrë përfitime elektorale.
Por, edhe ata që heshtin, flasin duke heshtur, kurse ata që flasin e në fakt heshtin, thonë gjëra formale pa lidhje dhe të vlefshme për çdo rast.
Sikur të shkosh në një vdekje e të thuash : Vdekja nuk është e mirë, ne jemi me jetën.
Të gjithë media, shoqëria civile, politika, individë të pavarur, mëtues të postit, deklarohen publikisht me krenari se janë ata që e kryen aktin final.
Kush e kush të hedhë gurin më të madh!
Kush e kush të marrë kurorën…
Pjesa dërmuese ka heshtur deritani, por edhe ata që kanë folur nuk e çonin ndërmend arrestimin për kundravajtje administrative…
Kundravajtje administrative???
Disa në rrjetet sociale i janë qepur edhe avokatit që caktohet ta mbrojë, duke e urryer këtë se përse ai mbron një kriminel.
Por, edhe avokati e ka humbur torruan. Thotë se e kam dyzevjeçar mik të arrestuarin. Pse o avokat lëshon nga këto fjali? Që tani je i djegur se ke dekaruar vetë se je subjektiv në fjalitë e mbrojtjes, pra ke humbur prestigj para trupit gjykues, do të thonë se ti flet me zemër, jo me arsye. Nuk e bën një avokat këtë sepse klienti nuk ka nevojë për miqësinë tënde, por për argumentin tënd.
E shajnë avokatin a thua se avokati ka detyrë tjetër veçse të ushtrojë ndikim që drejtësia të zbatohet drejt.
Askush nuk pret, se çfarë do të procedojë drejtësia…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn